<classify> SERIKALI ya Japan imesaini mkataba wa udhamini wa miradi saba ya maendeleo katika sekta ya elimu, afya na maji chini ya Mradi wa GGHSP yenye thamani ya Sh bilioni 1.4.Miradi iliyopata ufadhili ni ya ujenzi wa maabara ya sayansi katika Shule ya Sekondari ya Kassim Majaliwa wilayani Ruangwa mkoani Lindi, uboreshaji wa elimu katika Wilaya ya Chato mkoani Geita, ujenzi wa Zahanati ya Butibu Wilaya ya Ushetu, Shinyanga na upanuzi wa wodi ya wazazi katika Hospitali ya Wilaya ya Maswa mkoani Simiyu.Miradi mingine ni ujenzi wa Zahanati ya Mafumbo katika Wilaya ya Muleba, Kagera, ujenzi wa jengo la madarasa katika Shule ya Sekondari ya Sokon II, Arumeru mkoani Arusha na ujenzi wa hosteli ya wanafunzi katika Shule ya Sekondari ya Kabaa katika mji wa Banda mkoani Mara.Kwa hapa nchini Tanzania tumetekeleza miradi mingine ya elimu na afya nchi nzima jumla imefikia miradi 320 jumla ya dola milioni 21 zimetolewa, alisema Balozi wa Japan, Shinichi Goto katika hafla ya kusaini miradi hiyo jana jijini Dar es Salaam.Balozi Goto alisema katika kukuza uchumi wa viwanda, serikali inaweka mkazo katika elimu ya sayansi na katika ujenzi wa maabara; na kati ya shule za sekondari 16 za Ruangwa za serikali, ni tatu pekee ndizo zenye maabara.Alisema katika miradi yote hiyo anaamini kuwa itasimamiwa na kukamilika ndani ya muda uliopangwa na kuwa na ubora unaofaa ili idumu. Mbunge wa Muleba Kaskazini, Charles Mwijage alishukuru Serikali ya Japan kwa msaada huo wa ujenzi wa zahanati ya Mafumbo wenye thamani ya Sh bilioni 194.  <topic>: KITAIFA 